ՀՀ արվեստի վաստակավոր գործիչ, «Արտավազդ» թատերական մրցանակի դափնեկիր: Ծնվել է 1952թ. հոկտեմբերի 8-ին, Երևանում: Ստացել է երաժշտական կրթություն, ավարտել է Երևանի ճարտարագիտական համալսարանը: Զուգահեռաբար Կ. Ստանիսլավսկու անվան թատրոնի դերասանական ստուդիան ավարտելուց հետո աշխատել է նույն թատրոնում որպես դերասան: 1977թ. հրավիրվել է Գ. Սունդուկյանի անվան թատրոն, միաժամանակ ավարտել է Երևանի թատրոնի և կինոյի ինստիտուտի ռեժիսուրայի բաժինը: 1987թ. հիմնել է «Արձագանք» թատրոն-ստուդիան (հետագայում` «Մետրո» թատրոն): 1994-ին հրավիրվել է Բեյրութ: 2007թ. Մոսկվայում բեմադրել է «Ոսկե նուռ» տոնահանդեսը: Խաղացել է բազմաթիվ ֆիլմերում և ներկայացումներում: